**Atât de usor...**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerneala s-a uscat în călimară

Și râuri de metafore-au secat,

Iar gându-acesta parcă mă doboară,

Să îți scriu cât te iubesc eu am uitat.

Din vocea mea un cântec de iubire

Este oglindirea unui strigăt mut,

Iar gându-acesta e-a vieții amăgire,

Să îți cânt cât te iubesc eu m-am temut.

Din mintea mea cuvintele-și iau zborul

Și rătăcesc pierdute în ețer,

Iar gându-acesta nu-mi alină dorul,

Să îți spun cât te iubesc eu tot mai sper.

Și fost-au zile grele în tăcere,

Dar peste toate astea am trecut,

A fost de-ajuns o tandră mângâiere,

Urmat-apoi de cel mai cald sărut.

Căprar Florin